laion/Wikipedia-Exotic huggingface dataset:
Monokkel

Monokkel on optiline vahend nägemise korrigeerimiseks, milles erinevalt tänapäeval enam levinud prillidest on ainult üks lääts. Monokkel leiutati umbes 18. sajandi alguses. Suurima populaarsuse saavutasid monoklid 19. sajandi lõpus ja 20. sajandi alguses, kui neid kandsid peamiselt jõukamad mehed. Ameerikas muutusid monoklid 20. sajandi alguses ka naiste hulgas populaarseks. Monokleid on kolme tüüpi. Esimene on lihtne klaasist monokkel metalläärega – need olid esimesed monoklid Inglismaal. Teine tüüp leiutati umbes aastal 1890 – see koosnes raamist, mis hoidis monoklit silmast eemal, et ripsmed ei jääks monokli külge kinni. Sellised monoklid olid tihti väga kallid. Kolmandat tüüpi monoklil ei olnud raami ega paela ning seda võis kanda vabalt. See tüüp oli populaarne 20. sajandi alguses, kui klaasi sai lõigata nii, et see sobiks igaühe silmakoopaga.
Metsvamm

Metsvamm (Serpula himantioides) on vammi perekonda kuuluv seeneliik. Metsvamm andmebaasis eElurikkus
Tony Strong

Tony Strong on inglise kirjanik. Ta sündis 1962. aastal Ugandas, kuid tema vanemad kolisid tagasi Ühendkuningriiki, kui ta oli kuueaastane. Ta õppis Oxfordi ülikoolis inglise kirjandust näitekirjaniku ja luuletaja Francis Warneri juhendamisel ning läks tööle reklaamikirjanikuna firmasse Ogilvy and Mather, kust olid juba välja kasvanud sellised kirjanikud nagu Salman Rushdie ja Fay Weldon. Tony Strong on avaldanud neli raamatut, mida võib pidada psühholoogilisteks trilleriteks. Ta on kasutanud erinevaid pseudonüüme (Anthony Capella jt). Ta on tegev uimastivastases võitluses, mille eest on ta ka pälvinud BAFTA auhinna. Eesti keeles on tema loomingust ilmunud JP Delaney pseudonüümi all kirjutatud kaks romaani: "Eelmine tüdruk" (2017; Varrak; tõlkija Tiia Krass) ja "Usu mind" (2019; Varrak; tõlkija Peeter Villmann). "The Death Pit" (1997) "The Poison Tree" (1999) "The Decoy" (2001) "Tell me Lies" (2003) "The Girl Before" (2017) "Goodsread". http://www.unitedagents.co.uk/tony-strong "United Agents".
Verhoturje

Verhoturje (vene keeles Верхотурье) on linn Venemaal Sverdlovski oblastis. Linn asub Tura jõe vasakul kaldal. Verhoturje asutati 1598 ja samal aastal sai ka linnaõigused. Linnas elab 8678 elanikku (2016).
Ratzeburg

Ratzeburg on linn Saksamaal Schleswig-Holsteini liidumaal. Ratzeburg asutati ajavahemikul 1000–1066. Linnas elas 2010. aastal 13 699 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019.
Schwarzenbek

Schwarzenbek on linn Saksamaal Schleswig-Holsteini liidumaal. Linnas elab 15 074 elanikku (2010). Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019.
Salzwedel

Salzwedel on linn Saksamaal Saksi-Anhalti liidumaal. Aastail 1263–1518 kuulus linn Hansa Liitu. Linnas elas 2010. aastal 24 874 elanikku. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019.
Golub-Dobrzyń

Golub-Dobrzyń on linn Poolas Kujawy-Pomorze vojevoodkonnas, Golub-Dobrzyńi maakonna halduskeskus. Linn asub Drwęca jõe kaldal. Enne 5. maid 1951 olid Golub ja Dobrzyń eraldi linnad. Linnas elab 14 069 elanikku (2009).
Inowrocław

Inowrocław on linn Poolas Kujawy-Pomorze vojevoodkonnas, Inowrocławi maakonna keskus. Asulat on esimest korda mainitud 1185. 1238 sai asula linnaõigused. Linnas elab 74 100 elanikku (2016).
Thomas Scheileke

Thomas Scheileke (sündinud 5. novembril 1964 Hamburgis) on Eestis elav saksa kunstnik ja illustraator. Teinud koostööd kirjastustega Huma ja Koolibri ning ajakirjadega Täheke, Hea Laps, Minu Maailm jt. http://www.perrypedia.proc.org/wiki/Thomas_Scheileke https://www.koolibri.ee/book.php?nid=1450 https://www.koolibri.ee/book.php?nid=1722
Alexander Sculteti

Alexander Sculteti (ladinapäraselt ka Scultetus; surnud 2. augustil 1570 Roomas) oli Preisimaa päritolu vaimulik ja õpetlane. Sculteti sündis arvatavasti Dirschaus (praegu Tczew) või Danzigis (praegu Gdańsk). Ta õppis arvatavasti alates 1503. aastast Krakowi ülikoolis õigust ja teoloogiat ning pühitseti preestriks. Seejärel asus ta tööle Rooma paavsti kantseleis. 1515. aastal sai Scultetist Ermlandi toomhärra, samuti on teda mainitud Tartu ja Saare-Lääne toomhärrana. Sama aasta lõpus viibis ta 17 nädalat Riias, olles ühe kohtuasja läbiviija. Seejärel ta tõenäoliselt enam Liivimaal ei käinud. 1524 ja 1537 on teda mainitud Tartu, Saare-Lääne ja Tallinna toomhärrana, 1549 Tallinna ja Ermlandi toomhärrana. 1530–1539 oli Sculteti Ermlandi toomkapiitli sekretär ning Nicolaus Copernicuse lähendane kaastöötaja. Ta töötas ka kartograafina ning võitles katoliku kiriku sisemise reformi eest. 1546. aastal andis Sculteti Roomas välja teose "Chronographia, sive annales omnium fere regum, principum", mida paavst Paulus III pidas aga kahtlaseks ning keelas selle levitamise. 1549. aastal sai Scultetist Rooma Anima vennaskonna (sakslaste kogukonna) liige. 1550. aastatel süüdistati teda ketserluses ning paavst Paulus IV ajal oli ta mõnda aega vangis, talt võeti kõik raamatud ja käsikirjad. Paavst Pius IV ajal pääses ta taas vangistusest välja. Sculteti suri 1570. aastal Roomas, tema matmise eest hoolitses Anima vennaskond. 1584. aastal omandas vennaskond ka kõik Sculteti raamatud ja käsikirjad. Leonid Arbusow vanem, Livlands Geistlichkeit vom Ende des 12. bis ins 16. Jahrhundert, II (lk 106), III (lk 67), IV (lk 193–194).
Leedu mäetipp

Leedu mäetipp (vene keeles Пик Литва, leedu keeles Lietuvos viršūnė) on mägi Pamiiris Šohdara mäeahelikus. Halduslikult asub mägi Mägi-Badahšanis Tadžikistanis. Jääb Afganistani piiri lähedale. Mäe kõrgus on 6080 m. Uuematel, kuid mitteametlikel andmetel on tipu tegelik kõrgus 6141 m. 1964. aasta alguses oli Leedu NSV ainus Baltikumis, kelle alpinistid polnud veel kuuetuhandelise mäe tippu tõusnud (eesti ja läti alpinistid tegid seda 1960. aastal). Sama aasta suvel korraldasid leedulased Pamiiri ekspeditsiooni Šohdara ahelikku, et tõusta mitme seni nimeta olnud ja kellegi poolt käimata mäe tippu. Juulis esmavallutati kaks viietuhandelist tippu (Čiurlionise ja Donelaitise mäetipp). Augustis tõusti eeltöö tulemusena väljavalitud ühele 6222 meetri kõrguse mäe tippu. Tippujõudnuid ootas ees aga üllatus. Leiti tiputuur, milles hoiul olnud ürikust loeti välja tegelike esmatõusjate nimed (1958. aastal esmavallutatud tipp sai nimeks Leningradi Riikliku Ülikooli auks LGU mäetipp). Kiiresti hakati otsima uut lahendust. Paari päeva jooksul uuriti lähimat ümbrust kohapeal ja leiti uus kandidaat tipputõusmiseks. 18. augustil esmavallutatud mäetipp (6080 m) nimetati "Leedu mäetipuks". Tipputõus tehti kahe grupiga. Esimesse gruppi kuulusid Romualdas Kęstutis Augūnas (tõusu juht), Juozas Antanavičius, Aleksandras Jurgelionis, Stasys Miglinas ja Kazys Monstvilas. Teise gruppi kuulusid Vilius Šaduikis (tõusu juht), Balys Binkauskas, Jaroslavas Okulič-Kazarinas ja Augustas Kubilius. 1974. aastal korraldasid leedulased uue ekspeditsiooni Leedu mäetippu. Seekord tõusti tippu kahel uuel, tehniliselt raskemal marsruudil. Tipus käis 8 alpinisti. 2014. aastal sellele mäele organiseeritud Leedu ekspeditsiooni käigus tõusid tippu 4 leedu alpinisti (marsruudi raskuskategooria 4A Vene süsteemis). Estonia mäetipp Läti mäetipp Lietuvos viršūnė. alpinizmo.vikis.lt LIETUVOS ALPINIZMO ČEMPIONATAS. alpinizmo.vikis.lt Шеститысячники Шахдаринского хребта. static.turclubmai.ru Foto Leedu mäetipust. alpinizmo.vikis.lt Artikli päises foto leedu alpinistide esmatõusust Leedu mäetipule 1964. aastal. 15min.lt
Surfing On Sine Waves

"Surfing On Sine Waves" on 1993. aastal Polygon Window artistinime all avaldatud Aphex Twini album. Albumi tootis Warp Records. Albumi pikkus on 56 minutit 50 sekundit. Polygon Window Audax Powder Quoth If It Really Is Me Supremacy 2 UT1-dot Untitled Quixote Portreath Harbour Redruth School Quino-phec
Kołobrzeg

Kołobrzeg (saksa keeles Kolberg) on linn Poola loodeosas Lääne-Pomorze vojevoodkonnas, Kołobrzegi maakonna keskus. See asub Parsęta jõe ääres Läänemere lõunakaldal. 2016. aasta seisuga elab linnas 46 626 inimest. 1255. aastal sai Kołobrzeg linnaõigused. 1284. aastal võeti linn Hansa Liitu. Bad Oldesloe, Saksamaa Barth, Saksamaa Feodossija, Ukraina Follonica, Itaalia Koekelberg, Belgia Landskrona, Rootsi Nexø, Taani Nyborg, Taani Pankow, Saksamaa Pori, Soome Simrishamn, Rootsi Koduleht
Leszno

Leszno (saksa keeles Lissa) on maakonnaõigustega linn Poolas Suur-Poola vojevoodkonnas. Asulat mainiti esimest korda 1393. 1547 sai asula linnaõigused. Linnas elab 63 970 elanikku (2006).
Sandomierz

Sandomierz on linn Poolas Święty Krzyżi vojevoodkonnas, Sandomierzi maakonna halduskeskus. Sandomierz asub Wisła jõe ääres. Linnas elab 24 187 elanikku (2016). https://bdl.stat.gov.pl/api/v1/data/localities/by-unit/052615309011-0980926?var-id=1639616&format=jsonapi, vaadatud 6.10.2022.
Świecie

Świecie (saksa keeles Schwetz) on linn Poolas Kujawy-Pomorze vojevoodkonnas. Linnas asub Świecie maakonna keskus. Linn asub Wda jõe suubumiskohas Wisłasse. Asulat mainiti esimest korda 1198. Linnas elab 25 968 elanikku (2006). https://bdl.stat.gov.pl/api/v1/data/localities/by-unit/040416814094-0929664?var-id=1639616&format=jsonapi, vaadatud 4.10.2022.
Carles Rexach

Carles Rexach i Cerdà (sündinud 13. jaanuaril 1947 Barcelonas) on endine Hispaania jalgpallur ja jalgpallitreener. Ta on endine Barcelona mängija. Kataloonia klubis mängis ta kokku 449 mängu ja lõi 122 väravat. Rexach võitis Barcelonaga kaheksa karikat, sealhulgas tuli 1974. aastal Hispaania meistriks. Rexach avastas 13-aastase Lionel Messi ja sõlmis temaga Barcelona lepingu. Rexach veetis suurema osa oma karjäärist FC Barcelona ridades. Ta liitus Barcelonaga 12-aastaselt ja mängis klubis kokku 22 aastat, mille jooksul jäi ta arvele 449 mängu ja 122 väravat. 1974. aastal moodustas ta Barcelonas partnerluse Johan Cruijffiga. Koos aidati Barcelonal tulla Hispaania meistriks – esimest korda viimase 14 aasta jooksul. Rexach kuulus ka Hispaania koondise, kus ta tegi kaasa 15 kohtumist ja lõi kaks väravat. Vahemikus 1988–1996 oli ta Barcelona abitreener Johan Cruijffile. Kataloonia klubi peatreeneriks sai ta 2001. aastal. 2000. aastal avastas Carles Rexach 13-aastase Lionel Messi ja sõlmis temaga lepingu. Barcelona UEFA karikavõitjate karikas: 1978–79 Messilinnade karikas: 1965–1966, 1971 La Liga: 1973–74 Copa del Rey: 1967–68, 1970–71, 1977–78, 1980–81 La Liga parim väravakütt hooajal: 1970–71 Barcelona La Liga: 1990–91 "Ex-Barcelona Coach Carles Rexach Praised For Discovering Lionel Messi". GOAL.com. 30. aprill 2009. Vaadatud 26.01.2017. Carles Rexach – FC Barcelona
Tczew

Tczew (saksa keeles Dirschau) on linn Poolas Pomorze vojevoodkonnas, Tczewi maakonna halduskeskus. Asulat mainiti esimest korda 1198. Linnas elab 60 660 elanikku (2004).
Luuga maakond

Luuga maakond (vene Лужский уезд või Лугский уезд) oli Venemaa keisririigi, Nõukogude Venemaa ja Nõukogude Liidu haldusüksus (maakond) Peterburi kubermangus. Maakond eksisteeris aastatel 1777–1927. Maakonnalinn oli Luuga. 1897. aasta Venemaa rahvaloenduse järgi elas maakonnas 133 466 inimest, kellest 91,7% olid venelased; eestlasi oli 3,6% ja lätlasi 1,3%.
Avraám Papadópoulos

Avraám Papadópoulos (kreeka keeles Αβραάμ Παπαδόπουλος; sündinud 3. detsembril 1984 Melbourne'is) on Kreeka jalgpallur, kes mängib kaitsjana Kreeka kõrgliiga klubis Olympiakós. Olympiakósega on ta tulnud viiel korral Kreeka meistriks. 2011. aastal valiti ta nii Kreeka aasta jalgpalluriks kui ka Kreeka kõrgliiga aasta mängijaks. Kreeka jalgpallikoondises mängis ta aastatel 2008–2014 36 mängu. Ta kuulus koondisse 2010. aasta maailmameistrivõistlustel ja 2012. aasta Euroopa meistrivõistlustel. Olympiakós Super League (5): 2008–09, 2010–11, 2011–12, 2012–13, 2013–14 Kreeka karikas (3): 2009, 2012, 2013 Avraám Papadópoulos veebisaidil National Football Teams (inglise)
Johnny Leoni

Johnny Leoni (sündinud 30. juunil 1984 Sions) on endine Šveitsi jalgpallur (väravavaht). Aastatel 2003–2012 mängis ta Šveitsi kõrgliiga klubis FC Zürich, kellega tuli aastatel 2006, 2007 ja 2009 Šveitsi meistriks. Šveitsi jalgpallikoondises mängis ta 2009. aastal ühe mängu. Ta oli Šveitsi koondise varuväravavaht 2010. aasta maailmameistrivõistlustel. Johnny Leoni veebisaidil National Football Teams (inglise)
Besart Abdurahimi

Besart Abdurahimi (sündinud 31. juulil 1990 Zagrebs) on Põhja-Makedoonia jalgpallur, ründaja. Põhja-Makedoonia jalgpallikoondises mängis ta aastatel 2014–2015 11 mängu. Besart Abdurahimi veebisaidil National Football Teams (inglise)
Koporje maakond

Koporje maakond (vene Копорский уезд) oli eri aegadel Novgorodi vabariigi, Rootsi ja Venemaa keisririigi haldusüksus (maakond). Novgorodi vabariigi ajal kuulus Vadja viiendikku, Rootsi ajal Ingerimaale ja Venemaa keisririigi ajal Peterburi kubermangu. Maakond kaotati 1799. Maakonnalinn oli Koporje.
Peterhofi maakond

Peterhofi maakond (vene Петергофский уезд; enne 1849 Oranienbaumi maakond (vene Ораниенбаумский уезд)) oli Venemaa keisririigi, Nõukogude Venemaa ja Nõukogude Liidu haldusüksus (maakond) Peterburi kubermangus. Maakond eksisteeris aastatel 1780–1923. Maakonnalinn oli kuni 1849. aastani Oranienbaum ja seejärel Peterhof. Maakond piirnes põhjas Soome lahega. 1897. aasta Venemaa rahvaloenduse järgi elas maakonnas 140 547 inimest, kellest 67,7% olid venelased, sealhulgas eestlasi oli 6,2%.
Zoe Palaiologina

Zoe Palaiologina (kreeka keeles Ζωή Παλαιολογίνα), kes hiljem vahetas oma nime Sophia Palaiologinaks (vene keeles Софья Фоминична Палеолог) oli bütsantsi printsess ja keiserliku Palaiologoste perekonna liige. Abielu kaudu oli ta Moskoovia suurvürstiriigi suurvürstinna ehk suurvürst Ivan III teine naine. Oma vanima poja suurvürst Vassili III kaudu oli ta Venemaa esimese tsaari Ivan Julma vanaema. Ta sündis umbes aastatel 1455–1457 ning suri 7. aprillil 1503. Abielu sõlmimise läbirääkimised kestsid kolm aastat. Paavst Sixtus IV esindaja Antonio Bonombra saatis teda neli ja pool kuud kestnud teekonnal Roomast Lübecki kaudu Moskvasse, sel reisil külastasid nad 1472. aasta septembris-oktoobris väidetavalt ka Tallinna ja Tartut. Moskvasse saabumise päeval 12. novembril 1472 toimus õigeusklikus Taevaminemise katedraalis tema ja Ivan III laulatus. Paavst Paulus II välja pakutud abielu eesmärk oli katoliikliku mõjuvälja laiendamine Venemaale ning õigeusu kiriku ja katoliku kiriku liitmine, nii nagu sätestas Ferrara-Firenze kirikukogu. Rooma õukonna plaanid nurjusid, sest nagu ilmnes, jäi Sophia Palaiologina siiski Venemaal truuks oma eelkäijate usutunnistusele. Palaiologosed David Vseviov (06.05.2001). "Müstiline Venemaa. Bütsants 15. sajandil". Vikerraadio. Vaadatud 20.11.2023.
Tori abajas

Tori abajas on laht (abajas) Saare maakonnas Kuressaares. Abajas asub Kuressaare sadam.
Kulmuvere

Kulmuvere oli küla Maarja-Magdaleena kihelkonnas Kudina mõisa maadel. Küla esmamainiti 1443 kujul dorf to Kůlmever. 1514 nimetati talu Kulmefer, 1582 paika Kormower, 1638 karjamõisa Kurmofer ja 1684 küla Kulmofer By. 1977 liideti Kulmuvere Uhmarduga. Lauri Kettunen pakkus nime algusosa seletuseks eesti sõna "kulm" või soome sõna kulma 'nurk'. Valdek Pallil ei õnnestunud samuti muid lähtesõnu leida ja ta pidas mõlemat võimalikuks. Murdes võib "kulm" tähendada koorma nurka või tippu või leivanuki otsa ja Pall oletas, et mäetippugi võib olla kutsutud kulmuks. Niisugune seletus sobib vooremaastiku külanimele hästi. Eesti kohanimeraamat, lk. 253
Udriku laht

Udriku laht on laht Saare maakonnas Saaremaa vallas. Lahes asuvad teiste seas Anekäbr ja Suuregilaid. Lahe koordinaadid on 58° 26′ N, 23° 17′ E.
Andres Laan

Andres Laan (sündinud 13. augustil 1989) on eesti neurobioloog, teose "Tehisintellekt. Loomadest ja masinatest" autor. Ta lõpetas 2008. aastal Tallinna Reaalkooli ja 2012. aastal Cambridge'i Ülikooli neurobioloogia erialal. Seejärel töötas ta kolm aastat teadurina Max Plancki Aju-uuringute Instituudis. Praegu on ta Lissabonis asuva biomeditsiini uuriva teadusasutuse Fundação Champalimaud doktorant. Tema uurimisteemaks on kollektiivne intelligentsus tehislikes ja bioloogilistes süsteemides. 2016 – Eesti teaduse populariseerimise auhinnakonkursil pälvis artiklisari "Mõtlemise masinavärk" ajakirjas Horisont (kaasautorid Jaan Aru ja Allan-Hermann Pool) peapreemia kategoorias "Teaduse ja tehnoloogia populariseerimine trükisõna abil" 2017 – Andres Laan. "Tehisintellekt. Loomadest ja masinatest". Tallinn: Koolibri. ISBN 9789985037683 [1] 2015 – Jaan Aru, Andres Laan. "Tee aju mõistmiseni: ikka tasa ja targu". – Horisont 3/2015. Lk 50–54 2015 – Andres Laan, Jaan Aru. "Käitumisest ajurakkudeni ja ringiga tagasi". – Horisont 4/2015. Lk 52–56 2015 – Jaan Aru. Andres Laan. "Tõlketöö aju ja maailma vahel". – Horisont 5/2015. Lk 82–86 Tehisintellekt. rahvaraamat.ee Varasemad tulemused. etag.ee Andres Laan. facebook.com Jaan Aru. Tehisintellekt neljas vaatuses. sirp.ee, 3. veebruar 2017 [2] Andres Laane vestlus ETV "Plekktrummi" saates
Andres Laan (muusik)

Andres Laan (sündinud 25. mail 1946) on eesti viiuldaja. Ta lõpetas 1971. aastal Tallinna Riikliku Konservatooriumi. Tema isa Herbert Laan oli samuti viiuldaja. Andres Laan (muusik) Eesti entsüklopeedia veebiversioonis
Vaemla laht

Vaemla laht on laht Hiiu maakonnas Hiiumaa vallas. Lahest põhja jääb Hiiumaa saar ja lõunasse Kassari. Sellest läände jääb Käina laht ja itta Õunaku laht. Lahte suubub Vaemla jõgi. Lahe koordinaadid on 58° 49′ N, 22° 51′ E.
Saale Laos

Saale Laos (sündinud 1974) on Eesti jurist, riigikohtunik (kriminaalkolleegium). Saale Laos lõpetas 1996. aastal Tartu Ülikooli õigusteaduskonna cum laude, 2000. aastal omandas ta Tartu Ülikoolis magister iuris cum laude teaduskraadi. Aastatel 1997–2007 töötas Saale Laos erinevatel ametikohtadel Justiitsministeeriumis karistusõiguse ja karistuspoliitika valdkonnas. Saale Laos oli ka õiguskantsleri nõunik 2007–2014. 28. jaanuaril 2014 nimetas Riigikogu ta Riigikohtu liikmeks alates 3. märtsist 2014. Selle otsuse poolt olid 80 Riigikogu liiget, vastu ei olnud keegi ja erapooletuks jäid 2. Ta andis ametivande 18. veebruaril 2014. Ta on Riigikohtu kriminaalkolleegiumi eestseisja alates 1. jaanuarist 2017. XII Riigikogu stenogramm, VII istungjärk, 28. jaanuar 2014, 1. päevakorrapunkt: Riigikogu otsuse "Saale Laose Riigikohtu liikmeks nimetamine" eelnõu (563 OE) esimene lugemine. Kangro, K. (2013). Raski asemel võib riigikohtunikuks saada Saale Laos. Postimees. 20. detsember. Elektrooniline Riigi Teataja. "Saale Laose Riigikohtu liikmeks nimetamine". Riigikogu otsus 28.01.2014. Avaldamismärge: RT III, 29.01.2014, 3. XII Riigikogu stenogramm, VII istungjärk, 18. jaanuar 2014. "Riigikohtu liikme Saale Laose ametivanne". Einmann, A. (2017). Riigikohtu kriminaalkolleegiumi juhiks sai Saale Laos. Postimees. 4. jaanuar.
Kratt (ajakiri)

Kratt oli ajakirjandusväljaanne, mis ilmus ajavahemikus 1925–1940, eri ajajärkudel ajalehe või ajakirjana. Pilkeajakiri Kratt ilmus 1925. aastal iseseisva ajakirjana Tallinnas sagedusega üks kord nädalas. Ajakirja väljaandja oli Juhan Jaik, vastutav toimetaja Karl August Hindrey ja tegevtoimetaja Otto Krusten. Ajakiri oli 180 lk. Toimetus asus Tartus, Uusturg 9. Kratti trükiti Tallinnas Pikk tänav 2 Tallinna Eesti Kirjastus-Ühisuse trükikojas. Krati üksiknumber maksis 20 marka. Tellimine üheks kuuks 80 marka, 2 kuuks 160 marka ja 3 kuuks 235 marka. 19. oktoobril 1925 jätkas ilmumist sama pealkirjaga Päewalehe ja Koidu lisalehena Tallinnas, mis ilmus igal esmaspäeval kuni 21. juuli 1940. Seal oli Krati peatoimetaja Georg Eduard Luiga ja tegevtoimetaja Karl August Hindrey 1925–1927. Tõnis Braks Nadežda Butšinskaja August Gailit Karl August Hindrey Viktor Holst Evald Abram Jalak Ella Jung–Atjaskin Karl Kirp Adalbert August Kirschenberg Peeter Krustein Ernst Krusten Otto Krusten Friedrich Kõlli Otto Mamberg Erna Mandel Johan Hans Markus Selma Millend Eduard Männik Ralf Parve Felix Randel (Redo Randel) Romulus Tiitus Henrik Visnapuu "Eesti Rahvusbibliograafia - Kratt". Originaali arhiivikoopia seisuga 6. märts 2017. Vaadatud 5. märtsil 2017. Päewaleht 1930 24. november "Eesti biograafiline andmebaas ISIK - Kratt'i kaasautorid". Originaali arhiivikoopia seisuga 20. märts 2017. Vaadatud 19. märtsil 2017. E-kataloog ESTER – Kratt
Pääsukese tänav (Tallinn)

Pääsukese tänav on tänav Tallinnas Kesklinna linnaosas Maakri asumis. Tallinna tänavad linnaosade kaupa. KNAB, vaadatud 08.02.2024. Tallinna tänavanimed. KNAB.
Eesti sotsiaalkaitseminister

Sotsiaalkaitseminister on Vabariigi Valitsuse liige, kes juhib koos terviseministriga Sotsiaalministeeriumi. Sotsiaalkaitseministri vastutusvaldkonnas on sotsiaalse turvalisuse, sotsiaalkindlustuse ja -hoolekande, laste, perede ja puudega inimeste elukvaliteedi, võrdse kohtlemise ning naiste ja meeste võrdõiguslikkuse küsimused. Ministri nimetab ametisse ja vabastab ametist Vabariigi President peaministri ettepanekul. Minister astub ametisse ametivande andmisega Riigikogu ees. Alates 26. jaanuarist 2021 on Eesti sotsiaalkaitseminister Signe Riisalo. Sotsiaalkaitseministri ametikoht loodi 2014. aastal, mil jagati senise sotsiaalministri ülesanded sotsiaalkaitseministri ja tervise- ja tööministri vahel. Vabariigi Presidendi otsusega nimetati senine sotsiaalminister Helmen Kütt alates 2. juulist 2014 sotsiaalkaitseministriks. 29. aprillil 2019 ametisse astunud Jüri Ratase teises valitsuses sotsiaalkaitseministri ametikohta ei olnud. Uuesti on sotsiaalkaitseministri ametikoht 26. jaanuaril 2021 ametisse astunud Kaja Kallase esimeses valitsuses. Parteid ██ Eesti Reformierakond ██ Isamaa ja Res Publica Liit ██ Sotsiaaldemokraatlik Erakond "Vabariigi Valitsus. Sotsiaalkaitseminister". Originaali arhiivikoopia seisuga 2. veebruar 2017. Vaadatud 26. jaanuaril 2017. Merili Nael (2. juuli 2014). "President muutis ministrite ametinimetusi". err.ee. Vaadatud 05.07.2022.
Christofor Vink

Christofor Vink (eesnime kirjutatud ka kujul Kristofor ja Hristofor, sünninimi Kristjan Vink; 10. detsember 1878 Lauküla, Sangaste kihelkond – 4. aprill 1972 Tallinn) oli eesti õigeusu vaimulik, Nõmme Ristija Johannese koguduse kauaaegne esipreester. Ta lõpetas aastal 1901 Riia Vaimuliku Seminari. Tema ristis ka Eesti Apostlik-Õigeusu Kiriku liikmeks tulevase Moskva ja kogu Venemaa patriarhi Aleksius II-se. Christofor Vink esitas 1945 EAÕK'i nimel kahetsuse kirikulõhe pärast Moskva patriarhaadiga. Christofor Vink suri 4. aprillil 1972 Tallinnas ja ta maeti 10. aprillil 1972 Tallinna Aleksander Nevski kalmistule. Tema tütar oli balletitantsija ja tantsupedagoog Liia Leetmaa. https://www.nommemuuseum.ee/artikkel/christofor-vink-nomme-oigeusu-preester/ https://www.kalmistud.ee/haudi?action=hauaplats&filter_hauaplats_hauaplats=99492 Christofor Vink Eesti õigeusu vaimulike andmebaasis
Eduardo Aranda

Eduardo Aranda (sündinud 28. jaanuaril 1985 Asuncións) on Paraguay jalgpallur, poolkaitsja. Paraguay jalgpallikoondises mängis ta aastatel 2012–2015 5 mängu. Ta kuulus Paraguay koondisse 2015. aasta Copa Américal. Olimpia Primera División: 2011 Clausura Eduardo Aranda veebisaidil National Football Teams (inglise)
Billy Celeski

Blagoja "Billy" Celeski (sündinud 14. juulil 1985 Ohrids) on Austraalia jalgpallur, poolkaitsja. Austraalia jalgpallikoondises mängis ta 2009. aastal 1 mängu. Melbourne Victory A-League Championship: 2008–09 A-League Premiership: 2008–09 Billy Celeski veebisaidil National Football Teams (inglise)
Nguyễn Công Phượng

Nguyễn Công Phượng (sündinud 21. jaanuaril 1995 Đô Lươngs) on Vietnami jalgpallur, ründaja. Vietnami jalgpallikoondises mängis ta aastatel 2015–2016 9 mängu. Nguyễn Công Phượng veebisaidil National Football Teams (inglise)
Quenten Martinus

Quenten Martinus (sündinud 7. märtsil 1991 Willemstads) on Curaçao jalgpallur, ründaja. Curaçao jalgpallikoondises mängis ta aastatel 2014–2015 3 mängu. Quenten Martinus veebisaidil National Football Teams (inglise)
Yūya Kubo

Yūya Kubo (jaapani keeles 久保 裕也 Kubo Yūya; sündinud 24. detsembril 1993 Yamaguchis) on Jaapani jalgpallur, kes mängib poolkaitsja või ründajana Major League Socceri (MLS) klubis FC Cincinnati. Jaapani jalgpallikoondises tegi ta debüüdi 2016. aastal. Koondisekarjääri esimese värava lõi ta 23. märtsil 2017 MM-i valikmängus Araabia Ühendemiraatide vastu. Yūya Kubo veebisaidil National Football Teams (inglise)